CELEX: 22017D0520
Language: hr
Date: 2015-09-25 00:00:00
Title: Odluka Zajedničkog odbora EGP-a br. 213/2015 od 25. rujna 2015. o izmjeni Priloga II. (Tehnički propisi, norme, ispitivanje i potvrđivanje) Sporazumu o EGP-u [2017/520]

30.3.2017   
               
               
                  HR
               
               
                  Službeni list Europske unije
               
               
                  L 85/31
               
            ODLUKA ZAJEDNIČKOG ODBORA EGP-a
      br. 213/2015
      od 25. rujna 2015.
      o izmjeni Priloga II. (Tehnički propisi, norme, ispitivanje i potvrđivanje) Sporazumu o EGP-u [2017/520]
      ZAJEDNIČKI ODBOR EGP-a,
      uzimajući u obzir Sporazum o Europskom gospodarskom prostoru (dalje u tekstu: Sporazum o EGP-u), a posebno njegov članak 98.,
      budući da:
      
                  (1)
               
               
                  Uredba (EU) br. 536/2014 Europskog parlamenta i Vijeća od 16. travnja 2014. o kliničkim ispitivanjima lijekova za primjenu kod ljudi te o stavljanju izvan snage Direktive 2001/20/EZ (1) treba se uključiti u Sporazum o EGP-u.
               
            
                  (2)
               
               
                  Uredbom (EU) br. 536/2014 stavlja se izvan snage Direktiva 2001/20/EZ Europskog parlamenta i Vijeća (2) koja je uključena u Sporazum o EGP-u i koja se stoga treba isključiti iz njega s učinkom od šest mjeseci nakon objavljivanja obavijesti iz članka 82. stavka 3. Uredbe (EU) br. 536/2014, ali ni u kom slučaju prije 28. svibnja 2016.
               
            
                  (3)
               
               
                  Prilog II. Sporazumu o EGP-u trebalo bi stoga na odgovarajući način izmijeniti,
               
            DONIO JE OVU ODLUKU:
      Članak 1.
      Poglavlje XIII. Priloga II. Sporazumu o EGP-u mijenja se kako slijedi:
      
                  1.
               
               
                  Nakon točke 17. (Direktiva Komisije (EU) 2015/566) umeće se sljedeća točka:
                  
                              „18.
                           
                           
                              
                                 32014 R 0536: Uredba (EU) br. 536/2014 Europskog parlamenta i Vijeća od 16. travnja 2014. o kliničkim ispitivanjima lijekova za primjenu kod ljudi te o stavljanju izvan snage Direktive 2001/20/EZ (SL L 158, 27.5.2014., str. 1.).”
                           
                        
            
                  2.
               
               
                  Tekst točke 15.o (Direktiva 2001/20/EZ Europskog parlamenta i Vijeća) briše se s učinkom od šest mjeseci nakon objavljivanja obavijesti iz članka 82. stavka 3. Uredbe (EU) br. 536/2014, ali ni u kom slučaju prije 28. svibnja 2016.
               
            Članak 2.
      Vjerodostojni su tekstovi Uredbe (EU) br. 536/2014 na islandskom i norveškom jeziku koji se objavljuju u Dodatku o EGP-u Službenom listu Europske unije.
      Članak 3.
      Ova Odluka stupa na snagu 26. rujna 2015. pod uvjetom da su sva priopćenja iz članka 103. stavka 1. Sporazuma o EGP-u poslana (*1).
      Članak 4.
      Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.
      
         Sastavljeno u Bruxellesu 25. rujna 2015.
         
            
               Za Zajednički odbor EGP-a
            
            
               Predsjednica
            
            Ingrid SCHULERUD
         
      
      
         (1)  SL L 158, 27.5.2014., str. 1.
      
      
         (2)  SL L 121, 1.5.2001., str. 34.
      
      
         (*1)  Ustavni zahtjevi su navedeni.